
NOTA DE PREZENTARE

Documentul de faţă reprezintă curriculumul de Educaţie muzicală pentru clasa IV-a. Acesta are rolul de a regla activitatea cadrelor didactice care predau această disciplină  şi de a furniza informaţii privind ce anume se intenţionează să ştie şi să fie capabili să facă elevii la sfârşitul învăţământului primar.
Scopul educaţiei muzicale constă în dezvoltarea sensibilităţii estetice a elevilor, a capacităţilor de receptare şi de exprimare muzicală, prin activităţi practice de cântare (vocală şi instrumentală) şi prin audiţii muzicale, în contexte de învăţare care să permită manifestarea spontană, creativă a elevilor şi exprimarea preferinţelor acestora pentru audiere şi reaudiere.

Noul curriculum continuă coerent curriculumul pentru clasele I – a III-a, accentuând importanţa activităţilor concrete, a jocului, a mişcării, a obiectelor şi a instrumentelor care produc diverse sunete, pentru receptarea muzicii şi pentru exprimarea prin muzică. Concomitent cu activităţile de tip joc, receptarea şi reproducerea muzicii inclusiv cu ajutorul instrumentelor muzicale accesibile copiilor şi cadrelor didactice constituie un demers didactic dezirabil, prin care să fie atinse obiectivele prevăzute în programă. În acelaşi timp, utilizarea instrumentelor muzicale accesibile constituie o modalitate de a implica în activitatea specifică lecţiei de Educaţie muzicală a elevilor distoni. 
În cadrul demersului evaluativ, va fi valorificată inclusiv participarea elevilor la activităţile artistice prilejuite de diferite evenimente laice şi religioase (serbări dedicate zilei şcolii, zilei învăţătorului, zilelor de naştere ale colegilor, cu ocazia Crăciunului etc.).
Educaţia muzicală, componentă de bază a educaţiei artistice în şcoala primară, dispune de valenţe formative multiple, vizând toate resorturile personalităţii umane, atât pe cele afective cât şi pe cele psiho-motrice şi intelectuale.

Forma actuală abordată în curriculumul de Educaţia muzicală reflectă adecvarea la nivelul ciclului primar a unor principii de proiectare curriculară care au rolul să asigure coerenţa acestei discipline, principii care constituie, în fapt, dominantele noului curriculum.

În acest context, documentul prezintă următoarea structură: 

· obiective cadru, urmărite pe întreg parcursul ciclului primar;

· obiective de referinţă însoţite de exemple de activităţi de învăţare, prezentate pentru fiecare an de studiu; 
· conţinuturi ale învăţării, prezentate pentru fiecare an de studiu;
· sugestii pentru repertoriul de cântece şi pentru audiţii muzicale, prezentate pentru fiecare an de studiu;

· standarde curriculare, ca  repere necesare pentru construirea descriptorilor de performanţă în vederea evaluării rezultatelor învăţării la finele învăţământului primar.

NOTĂ: 

Prezenta programă este valabilă şi pentru unităţile de învăţământ / clasele în care predarea se face în limbile minorităţilor naţionale. În activităţile de învăţare se poate valorifica material muzical, vocal şi instrumental, conform specificului naţional, atât în reproducerea cântecelor, cât şi prin audiţii.
OBIECTIVE DE REFERINŢĂ ŞI EXEMPLE DE ACTIVITĂŢI DE ÎNVĂŢARE
1. Valorificarea în practica vocală şi instrumentală a elementelor de limbaj muzical receptate  
	
	Obiective de referinţă
	Exemple de activităţi de învăţare

	
	La sfârşitul clasei a IV-a, elevul va fi capabil:
	Pe parcursul clasei a IV-a, se recomandă următoarele activităţi:

	1. 1
	să reproducă un repertoriu de cântece receptate după auz sau descifrate cu ajutorul unui instrument muzical, individual şi colectiv
	· perfecţionarea deprinderilor de cântare în colectiv şi de tehnică vocală (emisie naturală, dicţie, respiraţie);
· redarea fragmentară şi integrală a cântecelor din repertoriul propus respectând intonaţia corectă (20-25 de cântece cu ambitusul do1-do2);
· cântarea în colectiv, în grupuri mici şi individual;

	1.2
	să marcheze prin mişcare anumite elemente de limbaj muzical
	· exersarea prin joc a mişcării pe cântec (sugerate de text, de ritm şi de metru, de structura melodiei);

	1.3
	să diferenţieze intuitiv, în audiţie, elemente de limbaj muzical, corelându-le cu cele utilizate în practica muzicală de cântare
	· sesizarea timbrurilor diferite (orchestra, corul, pian, vioară, trompetă*, nai) cu sau fără acompaniament;
· audierea unor lucrări interpretate în nuanţe contrastante (tare-încet);
· audierea unor lucrări interpretate în tempo-uri contrastante (lent-repede);
· tactarea intuitivă a metrului binar şi ternar , cu ambele braţe (audiţie);
· reproducerea vocală, cu jucării muzicale, cu bătăi din palme, a unor ritmuri simple, onomatopee şi recitative/formule ritmice (două măsuri) – intuitiv sau prin citire ritmică;
· audierea unor lucrări cu caracter diferit;

	1.4
	să redea instrumental – blockflöte, xilofon, clape (nu pianul) – sau vocal sunete de înălţimi diferite şi melodii simple (din folclorul copiilor)
	· asocierea poziţiei mâinii pe instrument cu sunetul (6 sunete: la-sol-fa-mi-re-do);
· redarea instrumentală a cântecelor ce au melodia  în limitele sunetelor precizate, a duratelor de pătrime,  optime, doime şi doime cu punct, a pauzei de pătrime, în măsurile de 2/4  şi 3/4;

	1.5
	să diferenţieze, în cadrul audiţiilor de muzică populară, cântecul propriu-zis* , cântece de dans din zonă şi pe cele legate de obiceiurile de iarnă
	· audierea unor piese folclorice diferite: obiceiuri de iarnă, dansuri, cântecul propriu-zis. (înregistrări sau direct);
· delimitarea  pieselor specifice zonei;
· identificarea unor instrumente populare specifice zonei; confecţionarea acestora*;
· asocierea melodiilor populare cu anumite mişcări corporale;
· audierea unor lucrări din creaţia cultă;
· conştientizarea elementelor muzicale (început, sfârşit, repetiţii etc.);

	1.7
	să reproducă unele cântece populare accesibile
	· cântarea în colectiv a colindelor cunoscute în zonă;

	1.8
	să diferenţieze în cadrul audiţiilor unele lucrări de factură cultă
	· audierea unor menuete accesibile, de largă popularitate, comparativ cu valsul.


2. Exprimarea prin muzică

	
	Obiective de referinţă
	Exemple de activităţi de învăţare

	
	La sfârşitul clasei a IV-a, elevul va fi capabil:
	Pe parcursul clasei a IV-a, se recomandă următoarele activităţi:

	2. 1
	să interpreteze cântece din repertoriul pentru copii, adecvat conţinutului de idei şi caracterului acestora, fără a diminua spontaneitatea şi naturaleţea specifice copilului
	· cântarea colectivă, cu dinamica şi tempo-ul adecvate;
· alegerea şi motivarea interpretării unor cântece din categorii cunoscute, sugerate în repertoriu;

	2. 2
	să cânte în aranjamente armonico-polifonice simple
	· cântarea vocală, vocal-instrumentală şi instrumentală pe grupe (alternativ, în lanţ, în dialog); cu solist şi cor, cu ison ritmic*;

	2.3
	să îşi exprime argumentat preferinţa pentru anumite cântece, pentru o anumită modalitate de interpretare cu colectivul clasei, pentru o anumită muzică de audiat
	· clasificarea tematică şi compararea interpretării variate a cântecelor din repertoriu;
· alegerea cântecelor preferate;
· alegerea cântecelor pentru serbarea clasei;

	2.4
	să cânte cu acompaniament instrumental direct sau înregistrat
	· interpretarea cântecelor cu acompaniamentul instrumentului mânuit de cadrul didactic;
· interpretarea cântecelor cu „negative”;

	2.5
	să acompanieze cântecele, marcând simultan ritmul şi metrul 
	· asocierea cu mişcări corporale;
· acompanierea cu jucării muzicale (toba, lemne, clopoţel, maracas, trianglu, tamburină, gong, castagneta);
· confecţionarea de jucării muzicale;

	2.6
	să interpreteze cântece vocal-instrumental
	· cântarea pe grupe (vocale şi instrumentale), utilizând instrumentul melodic ales, alternativ şi concomitent;
· interpretarea vocal-instrumentală cu acompaniamentul jucăriilor muzicale;
· interpretarea repertoriului selectat pentru formaţii muzicale (vocale, vocal-instrumentale sau instrumentale);
· aprecierea aportului individual la interpretarea colectivă;
· participarea la serbări;

	2.7
	să asocieze idei şi impresii sugerate de lecturi şi de imagini vizuale, cu muzica audiată
	· compunerea scrisă inspirată de conţinutul şi caracterul melodiei unui cântec;
· alegerea unui titlu pentru muzica audiată; 

· descrierea unui personaj;

· realizarea unui desen ca tălmăcire vizuală a imaginilor auditive;

	*2.8
	să improvizeze spontan mici melodii, vocal sau instrumental
	· improvizaţia melodică la text dat sau creat (două măsuri).

	
	
	· 


NOTĂ:

Prezenta programă este valabilă şi pentru şcolile în care predarea se face în limbi ale minorităţilor naţionale. 
Manualele pot conţine material vocal şi instrumental (exemple, repertorii de cântece, audiţii muzicale) conform specificului naţional.

CONŢINUTURILE ÎNVĂŢĂRII

Cântarea vocală 

· deprinderi specifice de cânt (emisia naturală, dicţia, respiraţia corectă)

· deprinderi de cântare în colectiv

Cântarea instrumentală

· jucării muzicale

· instrumente muzicale melodice şi de percuţie

Ritmul

Duratele de pătrime, optime, doime, doime cu punct şi pauza de pătrime

Măsura de 2/4, 3/4

Melodia

Sunetele La, Sol, Fa, Mi, Re, Do

Legătura dintre text şi melodie (strofa şi refrenul, versul)

Elemente de construcţie a melodiei: început, sfârşit, repetiţii

*Improvizaţia melodică pe un text  dat, prin continuarea melodiei
Timbrul

Sunete vocale-instrumentale

Orchestra şi corul

Pianul, vioara, trompeta* şi naiul
Genuri muzicale

Genuri ale folclorului ocazional: colinda şi cântecul propriu-zis din zonă*
Genuri muzicale de factură cultă: menuetul, hora
Interpretarea

Procedee armonico-polifonice: solist – cor, lanţ, dialog, ison ritmic*
Cântarea cu acompaniament

Cântarea vocal-instrumentală

Nuanţe: tare – încet 
Tempo: repede – lent

Mişcarea pe  muzică: liberă, ritmică, pe timpii măsurii, mişcarea de dans

1. Repertoriul de cântece (sugestii)

	· Drag mi-e jocul românesc – d.f.c.

	· Albă zăpadă

	· Nu lăsa pe mâine – E.Wiski

	· Dansul – E.Wiski

	· Cântecul tobei – Gherase Dendrino

	· De ziua mamei – Gh. Dăncuş

	· Căluşeii – Gr.Toedosiu

	· Porumbiţa – G.Breazul

	· Cocoşul – Marcel Botez

	· Cântec de toamnă - N.Lungu

	· Albină şi florile – Cameliu Graur

	· Mierla – cântec popular

	· Licuriciul – Şt. Andronic 

	· Concertul – Tănase Constantinescu

	· Rândunica – Ion D. Vicol

	· Florile dalbe – după T. Popovici

	· Pârâiaş, pârâiaş – D. Cuclin

	· Omul de zăpadă – ***

	· Toba – ***

	· Sunt român – G. Breazul, N. Saxu

	· Voi i-aţi ascultat vreodată ? – Gh.Dumitrescu

	· Zidarul – C.Lungu

	· Pe baltă – ***


2. Audiţii muzicale (sugestii)

	· A. Vivaldi
	– „Anotimpurile”, fragmente

	· Leopold Mozart
	– Simfonia jucăriilor, fragmente

	· W. A. Mozart
	– „Mica serenadă”, fragmente

	· J. Haydn
	– Simfonia “Ceasornicul”, fragmente

– Simfonia „Surpriza” (p. 2), fragmente

	· R. Schumann
	– „Scene pentru copii” (pian), fragmente

	· F. Mendelssohn-Bartholdy
	– Uvertura la “Visul unei nopţi de vară”

	· G. Enescu
	– Rapsodia I şi II, fragmente

– Suita “Impresii din copilărie”, fragmente

	· N. Rimski-Korsakov
	– „Zborul cărăbuşului”, fragmente

	· A. Dvorák 
	– Humoresca, fragmente

	· Sabin Drăgoi
	– Divertisment rustic, fragmente


STANDARDE CURRICULARE DE PERFORMANŢĂ
	Obiectiv cadru
	Standard

	1. Valorificarea în practica muzicală vocală şi instrumentală a elementelor de limbaj muzical receptate
	S1. Cântarea vocală în colectiv şi grupe mici a unui repertoriu de cântece pentru copii (minimal)

S2. Tehnica instrumentală elementară de acompaniament şi de citire a unor cântece cu o problematică muzicală redusă

	2. Exprimarea prin muzică
	S3. Interpretarea repertoriului în aranjamente simple armonico-polifonice, cu acompaniamente ritmice, vocal şi vocal-instrumental, sub formă de joc

S4. Mişcarea pe muzica interpretată sau audiată

